gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4571, del 22-08-2003 (2003/9320)

Informació pública del projecte d'urbanització UE delimitada entre els carrers de Juan Llorens, Pérez Escrich i Sant Ignasi de Loiola.
--------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9320


Organisme emissor
:   Ajuntament de València

Tipus de document
:   Anunci

Informació pública del projecte d'urbanització UE delimitada entre els carrers de Juan Llorens, Pérez Escrich i Sant Ignasi de Loiola. [2003/F9320]
  
L'Alcaldia, per la Resolució número U-5862, de data 31 de juliol de 2003, dictada per Jorge Bellver Casaña, en virtut de la delegació conferida per la Resolució d'Alcaldia número 2.141, de 25 de juny de 2003, ha disposat el següent:
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, el projecte d'urbanització UE delimitada entre els carrers de Juan Llorens, Pérez Escrich i Sant Ignasi de Loiola, presentat per Doyto, SL, de conformitat amb el que s'establix en els articles 34 i 53 de la Llei Reguladora de l'Activitat Urbanística i 139 del Reglament de Planejament.
  
Durant el termini esmentat es podran presentar al Servici de Coordinació d'Obres en Via Pública i Manteniment d'Infraestructures d'esta corporació, tantes al·legacions com es consideren pertinents.
Diari Oficial de la Generalitat Valenciana


Sumari del DOGV 4428, del 29-01-2003 (2003/570)

Actuacions de judici ordinari número 0038/2001. Cèdula de notificació.
----------------------------------------------------------------------

### Dades del document

Número de DOGV
:   4428

Data del DOGV
:   29-01-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/570


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Anunci

Actuacions de judici ordinari número 0038/2001. Cèdula de notificació. [2003/A570]
  
El Jutjat de Primera Instància i Instrucció número 3 de Vinaròs i partit ha dictat la resolució que en la part que correspon és com es diu tot seguit:
  
«Sentència:
  
Vinaròs, 19 de juny de 2002
  
Inmaculada Gil Gómez, jutgessa del Jutjat de Primera Instància i Instrucció número 3 de Vinaròs i partit, ha vist les presents actuacions de judici ordinari 30/2001, sobre la reclamació d'una quantitat, promogut per la procuradora María Ángeles Bofill Fibla, en nom i representació de P.R. Larios, SA, contra la mercantil Disayza, SA, Juan Ayza Fonellosa i Javier Ayza Redó, en rebel·lia.
  
Decisió
  
Estime la demanda interposada per la procuradora María Ángeles Bofill Fibla, en nom i representació de P.R. Larios, SA, contra la mercantil Disayza, SA, Juan Ayza Fonellosa i Javier Ayza Redó, en rebel·lia, i condemne els demandats a pagar, solidàriament, a l'actora la quantitat de 214.163,36 euros, amb el límit de responsabilitat per a Javier Ayza Redó de 120.202,42 euros, més els interessos legals des de la data de la demanda i amb la condemna en costes als demandats. Notifiqueu la present resolució a les parts, fent-los saber que contra ella es pot interposar un recurs d'apel·lació, que s'haurà de preparar davant del Jutjat, dins del termini de cinc dies hàbils des de l'endemà de la seua notificació, i per a presentar-lo davant de l'Audiència Provincial de Castelló. Seguixen firmes i rúbriques.»
  
I perquè valga de notificació en la forma escaient a Juan Ayza Fonellosa, actualment en parador ignorat, expedisc la present cèdula.
Diari Oficial de la Generalitat Valenciana


Sumari del DOGV 4544, del 15-07-2003 (2003/8246)

RESOLUCIÓ de 4 de juliol de 2003, del conseller d'Economia, Hisenda i Ocupació, per la qual nomena personal eventual Ignacio Ventura García.
--------------------------------------------------------------------------------------------------------------------------------------------

### Dades del document

Número de DOGV
:   4544

Data del DOGV
:   15-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8246


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 4 de juliol de 2003, del conseller d'Economia, Hisenda i Ocupació, per la qual nomena personal eventual Ignacio Ventura García. [2003/X8246]
  
D'acord amb el que disposa l'article sisé del Decret Legislatiu de 24 d'octubre de 1995, del Consell de la Generalitat Valenciana, pel qual s'aprovà el Text Refós de la Llei de la Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Govern Valencià, resolc
  
Nomenar Ignacio Ventura García personal eventual de la Conselleria d'Economia, Hisenda i Ocupació, per a exercir les funcions d'assessor d'Assumptes Parlamentaris, amb una retribució anual bruta equivalent a un lloc de treball classificat grup A, complement de destinació 26 i complement específic E049.
  
El nomenament tindrà efectes des de la presa de possessió.
Diari Oficial de la Generalitat Valenciana


Sumari del DOGV 4437, del 11-02-2003 (2003/1251)

Informació pública de l'extracte de la convocatòria i bases específiques per a la selecció d'una plaça d'administratiu.
-----------------------------------------------------------------------------------------------------------------------

### Dades del document

Número de DOGV
:   4437

Data del DOGV
:   11-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1251


Data del document
:   31-01-2003

Organisme emissor
:   Ajuntament de Benissanó

Tipus de document
:   Convocatòria

Descriptors 

:   * Benissanó
    * concurs administratiu
    * administració local
    * professió administrativa

Informació pública de l'extracte de la convocatòria i bases específiques per a la selecció d'una plaça d'administratiu. [2003/A1251]
  
En el Butlletí Oficial de la Província de València número 25, de 30 de gener de 2003, apareixen publicades la convocatòria i les bases específiques per a la selecció de la plaça que figura en l'annex.
  
El termini de presentació d'instàncies serà de 20 dies hàbils comptadors des del sendemà de la publicació de l'extracte de la present convocatòria en el Boletín Oficial del Estado.
  
Els anuncis successius en relació amb la present convocatòria es faran públics únicament en el Butlletí Oficial de la Província de València i al tauler d'anuncis de l'Ajuntament.
  
ANNEX
  
Una plaça d'administratiu, funcionari, grup C, escala administració general, subescala administrativa. Forma de provisió: oposició per promoció interna.
Diari Oficial de la Generalitat Valenciana


Sumari del DOGV 4512, del 02-06-2003 (2003/5996)

Informació pública de la sol·licitud de l'expedició de duplicat de títol de FP II, tècnic especialiste branca electricitat i electrònica, especialitat electrònica de comunicació, a Antonio Cogollos Muñoz.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5996


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud de l'expedició de duplicat de títol de FP II, tècnic especialiste branca electricitat i electrònica, especialitat electrònica de comunicació, a Antonio Cogollos Muñoz. [2003/5996]
  
Antonio Cogollos Muñoz ha sol·licitat, per pèrdua de l'original l'expedició de duplicat de títol de FP II, tècnic especialiste branca electricitat i electrònica especialitat electrònica de comunicació les dades del qual s'indiquen a continuació.
  
Titular del document: Antonio Cogollos Muñoz, nascut el 27.06.1963 a València, província de València, amb DNI número 33228470.
  
Tipus de document: FP II, tècnic especialiste branca electricitat i electrònica especialitat electrònica de comunicació, expedit pel Ministeri d'Educació Cultura i Esport el dia 15.07.1987, i registrat en el llibre 2, foli 132, número 0156144450.
  
Centre docent que lliurà l'original: IES Federica Montseny de Burjassot, província de València.
  
La qual cosa es fa pública en compliment de l'Orde de 24 d'agost de 1988, del Ministeri d'Educació Cultura i Esport, perquè els possibles interessats pugen presentar les reclamacions oportunes, davant la directora de la Direcció Territorial de Cultura i Educació de València, carrer Gregorio Gea, 14, en el termini de 30 dies comptats des de la publicació d'este anunci.
Diari Oficial de la Generalitat Valenciana


Sumari del DOGV 4650, del 15-12-2003 (2003/13799)

CORRECCIÓ d'errades del Decret 198/2003, de 3 d'octubre, del Consell de la Generalitat Valenciana, pel qual s'establixen els criteris de selecció aplicables en els procediments d'autorització de noves oficines de farmàcia.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/10/03/198/corrigendum/30279937/dof/vci/html**

### Dades del document

Número de DOGV
:   4650

Data del DOGV
:   15-12-2003

Secció del DOGV
:   I. DISPOSICIONS GENERALS

Número del document
:   2003/13501


Data del document
:   15-12-2003

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * legislació farmacèutica
    * farmacologia
    * legislació
    * procediment administratiu
    * farmacèutic

CORRECCIÓ d'errades del Decret 198/2003, de 3 d'octubre, del Consell de la Generalitat Valenciana, pel qual s'establixen els criteris de selecció aplicables en els procediments d'autorització de noves oficines de farmàcia. [2003/X13029]  
S'han advertit errades materials en el Decret 198/2003, de 3 d'octubre, del Consell de la Generalitat Valenciana, pel qual s'establixen els criteris de selecció aplicables en els procediments d'autorització de noves oficines de farmàcia, publicat en el Diari Oficial de la Generalitat Valenciana número 4.604, de 8 d'octubre de 2003. Es rectifiquen de la manera següent:  
En l'article 2.3, on diu:  
«2.3 La suma total dels subapartats 1 i 2 de l'apartat I «Mèrits professionals» de l'annex d'este decret tindrà un màxim de 32 punts»; hi ha de dir: «2.3 La suma total dels subapartats 1 i 2 de l'apartat I «Mèrits professionals» de l'annex d'este decret, exclosos els increments previstos en els subapartats 1.a i 1.b, tindrà un màxim de 32 punts.»  
En l'article 2.7, on diu:  
«... La puntuació resultant s'expressarà amb els dos primers decimals obtinguts i se'n rebutjarà la resta»; hi ha de dir: «... La puntuació resultant s'expressarà amb el primer decimal obtingut i se'n rebutjarà la resta».


Còpia Permalink ELI
Diari Oficial de la Generalitat Valenciana


Sumari del DOGV 4470, del 31-03-2003 (2003/3292)

Informació pública dels estudis de detall per a adaptació d'alineacions i rasants en illes (polígon 6 i polígons 8, 9, 13) del sector Foia l'Om.
------------------------------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3292


Organisme emissor
:   Ajuntament de L'Alfàs del Pi

Tipus de document
:   Anunci

Informació pública dels estudis de detall per a adaptació d'alineacions i rasants en illes (polígon 6 i polígons 8, 9, 13) del sector Foia l'Om. [2003/M3292]
  
Per la Comissió de Govern, en sessió de data 7 de març de 2003, en l'exercici de les atribucions delegades per l'Alcaldia per mitjà de Resolució número 1.329, de data 3 de juny de 2002 (BOP núm. 168, de 24 de juliol de 2002) s'ha acordat el sotmetiment a informació pública dels estudis de detall per a adaptació d'alineacions i rasants en illes (polígon 6 i polígons 8, 9, 13) del sector Foia l'Om, promoguts per la mercantil Cartera de Inmuebles, SL i redactats per l'enginyer Juan A. Catalá Peris, pel termini d'un mes en el Diari Oficial de la Generalitat Valenciana, tauler d'anuncis de la corporació i diari d'informació general editat a la Comunitat Valenciana, de conformitat amb el que disposa l'article 173 del Decret 201/1998, de 15 de desembre, regulador del Reglament de Planejament de la Comunitat Valenciana, podent-se formular durant el dit termini totes les al·legacions que s'estimen oportunes en l'Àrea d'Urbanisme d'este Ajuntament, per escrit dirigit a l'Alcaldia Presidència, que haurà de presentar-se en el Registre General d'esta corporació (exp. GU 056/02 i GU 057/02).
Diari Oficial de la Generalitat Valenciana


Sumari del DOGV 4496, del 09-05-2003 (2003/4947)

Ressenya de la Resolució de 18 de febrer de 2003, del conseller d'Obres Públiques, Urbanisme i Transports, relativa a l'aprovació del pla parcial de millora del sector SUPOI-1 del Pla General del municipi d'Almassora (Castelló).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4947


Data del document
:   18-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Almassora
    * pla d'urbanisme

Ressenya de la Resolució de 18 de febrer de 2003, del conseller d'Obres Públiques, Urbanisme i Transports, relativa a l'aprovació del pla parcial de millora del sector SUPOI-1 del Pla General del municipi d'Almassora (Castelló). [2003/X4947]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de la Activitat Urbanística (DOGV número 2349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 18 de febrer de 2003, la qual s'ha publicat juntament amb les Normes Urbanístiques aprovades, en el Butlletí Oficial de la Província de Castelló número 48, de 19 d'abril de 2003.
Diari Oficial de la Generalitat Valenciana


Sumari del DOGV 4558, del 04-08-2003 (2003/8275)

RESOLUCIÓ de 2 de juliol de 2003, del conseller de Justícia i Administracions Públiques, per la qual s'aprova l'escut de l'Ajuntament de Benifato (Alacant).
------------------------------------------------------------------------------------------------------------------------------------------------------------

### Dades del document

Número de DOGV
:   4558

Data del DOGV
:   04-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8275


Data del document
:   02-07-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Benifato
    * municipi
    * administració local
    * heràldica
    * bandera

RESOLUCIÓ de 2 de juliol de 2003, del conseller de Justícia i Administracions Públiques, per la qual s'aprova l'escut de l'Ajuntament de Benifato (Alacant). [2003/F8275]
  
L'Ajuntament de Benifato ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Benifato, que quedarà organitzat de la següent manera:
  
«Escut quadrilong de punta redona. Truncat.
  
Al primer quarter, en camp d'atzur, una balança d'argent. Al segon quarter, en camp de gules, tres cards d'or ben ordenats.
  
Per timbre, corona reial oberta.»
  
Contra aquesta resolució, que posa fi a la via administrativa, els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala de Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 2 de juliol de 2003.- El conseller de Justícia i Administracions Públiques: Víctor Campos Guinot.
Diari Oficial de la Generalitat Valenciana


Sumari del DOGV 4638, del 26-11-2003 (2003/12155)

Juí de faltes número 33/2003. Cèdula de notificació.
----------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/12415


Organisme emissor
:   Jutjat d'Instrucció Número 2 de Torrent

Tipus de document
:   Anunci

Juí de faltes número 33/2003. Cèdula de notificació. [2003/M12198]
  
La jutgessa del Jutjat d'Instrucció número 2 de Torrent, i en juí de faltes número 33/2003 seguit per falta de carència d'assegurança obligatòria, segons denúncia presentada per l'Agrupació de Trànsit, subsector de València, contra Juan José Giménez Giménez, ha manat notificar en forma la sentència que més endavant s'exposa a Juan José Giménez Giménez, amb últim domicili conegut al carrer de les Drassanes, 5, de València.
  
«Torrent, 21 d'octubre de 2003.
  
Vists per mi, Belén Arquimbau Guastavino, jutgessa del Jutjat de Primera Instància i Instrucció número 2 de Torrent, les presents actuacions del juí de faltes número 33/2003, seguides por una presumpta falta contra l'orde públic i sent-ne part Juan José Giménez Giménez, com a denunciat, i el ministeri fiscal, en representació de l'acció pública.
  
Decisió:
  
Que absolc dels fets objecte del present juí Juan José Giménez Giménez, i declare d'ofici les costes causades.
  
Notifiqueu la present sentència al ministeri fiscal i a les altres parts i feu-los saber que contra la present resolució es pot interposar recurs d'apel·lació, davant este mateix jutjat, que el resoldrà l'Audiència Provincial, en el termini de cinc dies a partir de la notificació d'esta sentència.
  
Esta és la meua sentència, de la qual es deduirà testimoni per a unir-lo a les actuacions, que pronuncie, mane i firme. Quede l'original de la present resolució incorporada al llibre de sentències penals.»
  
I perquè valga de notificació en forma a Juan José Giménez Giménez, qui es troba en parador desconegut, lliure la present resolució.
Diari Oficial de la Generalitat Valenciana


Sumari del DOGV 4524, del 18-06-2003 (2003/6818)

Informació pública del nomenament de funcionària de carrera de l'Ajuntament d'Alcàsser.
---------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/6818


Organisme emissor
:   Ajuntament d'Alcàsser

Tipus de document
:   Anunci

Informació pública del nomenament de funcionària de carrera de l'Ajuntament d'Alcàsser. [2003/Q6818]
  
En compliment de les disposicions vigents, es fa públic que, mitjançant la Resolució de l'Alcaldia número 135/2003, de 30 de maig de 2003, es va efectuar el nomenament de funcionària de carrera de Belén Redondo Ayuso, document nacional d'identitat número 55202706G, com a auxiliar d'administració general d'este ajuntament.
Diari Oficial de la Generalitat Valenciana


Sumari del DOGV 4609, del 16-10-2003 (2003/10364)

Informació pública del depòsit de l'acta de constitució i els estatuts de l'organització professional denominada Associació de Gestors de Residus No Perillosos de la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4609

Data del DOGV
:   16-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10008


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del depòsit de l'acta de constitució i els estatuts de l'organització professional denominada Associació de Gestors de Residus No Perillosos de la Comunitat Valenciana. [2003/F10548]
  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut depositats en esta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització empresarial denominada Associació de Gestors de Residus no Perillosos de la Comunitat Valenciana, l'àmbit territorial de la qual se circumscriu a la Comunitat Valenciana, i el professional comprén tots els treballadors autònoms i empreses inclosos els seus representants legals, de la Comunitat Valenciana, dedicats a les activitats de gestió de residus no perillosos i complisquen allò establit en l'article 6 dels estatuts, i que voluntàriament sol·liciten la seua afiliació. Els firmants de l'acta de constitució són Luis Ángel Mas Escudero i Gerardo Peiró Morant.